Fast Food Nation (film)

Fast Food Nation er en dramafilm fra 2006 regissert av Richard Linklater. Manus ble skrevet av Richard Linklater og Eric Schlosser, løst basert på sistnevntes bestselgende bok fra 2001 med samme navn.

Sammendrag 
Don Anderson er markedsdirektør for en stor hamburger-kjede. Han får vite at uavhengig forskning har oppdaget en betydelig mengde avføring fra dyr i kjøttet de bruker, og han reiser til en fiktiv by i Colorado for å besøke Uni-Globe hvor hamburger-kjeden hans får det meste av kjøttet sitt fra. Denne leverandøren er skyldig i slurvete produksjon for å tjene mest mulig penger. Anderson får besøke bedriften, men de viser ham bare enkelte arbeidsområder og de mest effektive prosedyrene. De forsikrer ham om at alt kjøttet de produserer er av uklanderlig kvalitet. Anderson er mistenksom og tror at han bare har fått se en brøkdel av det som faktisk foregår ved fabrikken. Han besøker Rudy Martin, som tildligere solgte storfe til Uni-Globe. Rudy forteller at på grunn av fabrikkens høye produksjon, blir flere sikkerhetsforskrifter ignorert eller direkte motarbeidet. 

De som arbeider ved fabrikken har ikke tid til å sørge for at alt som kommer fra tarmen på dyrene ikke blir blandet med kjøttet. Don møter Harry Rydell, konsern-direktør for hamburger-kjeden han arbeider for, som innrømmer at han er klar over disse problemene, men han er ikke bekymret. Amber er en ung ansatt ved den samme hamburger-kjeden, studerer ved college og bor sammen med sin mor, Cindy. Hennes to late medarbeidere, Brian og Andrew, har hørt om flere væpnede ran ved fast food-restauranter i nærheten, og de planlegger å gjennomføre sitt eget ran for å skaffe seg litt ekstra penger. Amber og Cindy får besøk av Cindys bror Pete, som mener at Amber bør forlate byen og få en bedre betalt jobb andre steder. Noen aktivister, Andrew, Alice og Paco, prøver å redde storfe fra Uni-Globe på grunn av metodene dette selskapet bruker. Aktivistene sniker seg inn på området, men etter å ha fjernet et gjerde, blir de overassket over at dyrene ikke prøver å gå sin vei. De ser at politiet kommer og trekker seg tilbake, mens de lurer på hvorfor buskapen heller ville bo i fangenskap og bli drept, istedenfor å stikke av når de hadde muligheten. 

Raul, kjæresten Sylvia, og Sylvias søster Coco er ulovlige innvandrere fra Mexico, som har slått seg ned i Colorado. De går til Uni-Globe i håp om å få seg jobb. Raul begynner som rengjører, og Coco arbeidet ved et transportbånd. Sylvia orker ikke å arbeide ved Uni-Globe etter å ha sett hva som skjer der. I stedet får hun seg en jobb ved et hotell. Coco begynner å misbruke narkotika, og har en affære med sjefen sin, Mike. I en arbeidsulykke faller en venn av Raul ned i en maskin, og beinet hans blir ødelagt. Raul prøver å redde ham, faller og blir skadet. På sykehuset får Sylvia vite at Raul brukte amfetamin på jobb. Raul er nå ute av stand til å jobbe, og Sylvia har sex med Mike for å skaffe seg en bedre betalt jobb ved Uni-Globe. Hun begynner deretter å arbeide med avlive og slakte dyr ved fabrikken.

Rolleliste
 Patricia Arquette som Cindy
 Ethan Hawke som Pete
 Ashley Johnson som Amber
 Greg Kinnear som Don Anderson
 Kris Kristofferson som Rudy Martin
 Catalina Sandino Moreno som Sylvia
 Ana Claudia Talancón som Coco
 Wilmer Valderrama som Raul
 Bobby Cannavale som Mike
 Bruce Willis som Harry Rydell

Eksterne lenker
 
 

Filmer fra 2006
Dramafilmer fra USA
Engelskspråklige filmer